**Likumprojekta   
“Par Vienošanos, ar ko groza 2004. gada 11. februāra Līguma starp Dāniju, Igauniju, Somiju, Islandi, Latviju, Lietuvu, Norvēģiju un Zviedriju par Ziemeļu Investīciju banku pielikumā esošo Statūtu 14. pantu, un grozījumiem Ziemeļu Investīciju bankas pārējos Statūtu pantos.”  
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts izstrādāts ar mērķi apstiprināt Ziemeļu Investīciju bankas (turpmāk – **Banka**) Statūtu grozījumus, kas paredz Bankas dalībvalstu parakstītā pamatkapitāla palielināšanu un Statūtu modernizēšanu, pamatojoties uz Bankas Pārvaldnieku padomes lēmumu Gada sanāksmē 2019. gada 24. maijā.  Ņemot vērā, ka ir nepieciešams grozīt arī Statūtu 14. pantu, bet Bankas Pārvaldnieku padome nav pilnvarota šādus grozījumus veikt, grozījumi tiks izdarīti ar Līguma starp Dāniju, Igauniju, Somiju, Islandi, Latviju, Lietuvu, Norvēģiju un Zviedriju par Ziemeļu Investīciju banku (turpmāk – Līgums) dalībvalstu savstarpēju vienošanos.  Ir nepieciešams pilnvarot Latvijas Republikas pārstāvi parakstīt Vienošanos, ar ko groza 2004. gada 11. februāra Līguma starp Dāniju, Igauniju, Somiju, Islandi, Latviju, Lietuvu, Norvēģiju un Zviedriju par Ziemeļu Investīciju banku pielikumā esošo Statūtu 14. pantu (turpmāk – **Vienošanās**).  Ar likuma pieņemšanu Līguma pielikumā esošie Statūti tiks izteikti jaunā reakcijā un no Latvijas Republikas puses tiks pilnībā izpildītas starptautiskās saistības, lai Statūtu grozījumi varētu stāties spēkā. Minētajiem grozījumiem nav ietekmes uz valsts budžetu. Likums stājas spēkā nākamajā dienā pēc tā izsludināšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 2004. gada 4. novembrī tika pieņemts likums „Par Līgumu starp Dāniju, Igauniju, Somiju, Islandi, Latviju, Lietuvu, Norvēģiju un Zviedriju par Ziemeļu Investīciju banku”, ar kuru tika apstiprināts un ienests Latvijas tiesību sistēmā Līgums un Līguma pielikumā esošie Bankas Statūti.  Saskaņā ar Līguma 2. pantu Statūtus var grozīt ar Bankas Pārvaldnieku padomes lēmumu pēc Direktoru valdes priekšlikuma.  Saskaņā ar Statūtu 14. pantu Bankas Pārvaldnieku padome nav pilnvarota grozīt 14. pantu, tādēļ ir nepieciešams noslēgt Līguma dalībvalstu Vienošanos par Statūtu 14. panta grozījumu un pilnvarot Latvijas Republikas ārkārtējo un pilnvaroto vēstnieci Norvēģijas Karalistē Judīti Dobeli parakstīt Vienošanos Latvijas Republikas vārdā.  Lūgums atzīt likumprojektu par steidzamu, jo līdz 2020. gada 20. februārim Norvēģijas Karalistes Finanšu ministrijai ir jāpaziņo dalībvalsts pilnvarotā persona Vienošanās parakstīšanai. Vienošanās parakstīšana paredzēta Norvēģijas Karalistes Finanšu ministrijā, 2020. gada 28. februārī plkst.14.00.  Gadījumā, ja Bankas Statūtu grozījumi netiks apstiprināti iespējami īsākā termiņā, tiks kavēta to savlaicīga spēkā stāšanās un Latvijas Republikas starptautiski uzņemto saistību izpilde. Tas mazinās starptautisko reitingu aģentūru uzticību Bankas akcionāru spējai pieņemt ātrus un izlēmīgus lēmumus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2019. gada 24. maijā Bankas Pārvaldnieku padome apstiprināja Statūtu grozījumus, kuru mērķis ir palielināt Bankas pamatkapitālu un modernizēt Statūtus, nodrošinot turpmāku stabilas bankas darbības principu ievērošanu.  Ņemot vērā Statūtos noteikto ierobežojumu Bankas Pārvaldnieku padomei grozīt Statūtu 14. pantu, ir izstrādāta Vienošanās, kuras mērķis ir apstiprināt Statūtu 14. panta grozījumu. Vienošanās pielikumā ir pievienota Statūtu aktuālā redakcija, ietverot visus veiktos grozījumus, kas ir Vienošanās neatņemama sastāvdaļa.  Statūtu grozījumu būtība:  Grozot Statūtus, Bankas pamatkapitāls 6 142 milj. EUR palielināsies uz 8 369 milj. EUR.   * Latvijas **parakstītais** kapitāls palielināsies par 29 758 069,21 EUR jeb no 82 072 738 EUR uz 111 830 807,21 EUR; * Latvijas **apmaksātais** kapitāls palielināsies par 5 705 112,60 EUR jeb no 5 593 669,39 EUR uz 11 298 781,99 EUR; * Latvijas kapitāls **uz pieprasījumu** palielināsies par 24 052 956,64 EUR jeb no 76 479 068,61 EUR uz 100 532 025,22 EUR.   Latvijai, līdzīgi kā pārējām Bankas dalībvalstīm, minētās izmaiņas kapitālā neprasīs maksājumus no valsts budžeta.  Mainoties Bankas operacionālajai videi, Statūtu modernizācija ir saistīta ar (1) uzlabojumiem kapitāla un likviditātes pārvaldībā, (2) izsniegto Bankas dalībvalstu galvojumu Investīciju projektu aizdevumiem konvertāciju Bankas pamatkapitālā un dalībvalstu apmaksātā kapitāla palielināšanu, izmantojot Bankas Investīciju projektu aizdevumu (turpmāk - IPA) īpašā kredītriska fonda līdzekļus, (3) Kontroles komitejas efektivitātes stiprināšanu un (4) iespēju Bankai piedalīties kapitāla ieguldījumos.  Līdz ar Likumprojekta 1.pantā minēto Statūtu spēkā stāšanās dienu spēku zaudē:  - 2017. gada 24. marta Galvojuma līgums starp Latvijas Republiku un Ziemeļu Investīciju Banku attiecībā uz investīciju projektu aizdevumiem un galvojumiem par investīciju projektu aizdevumiem 24 052 956,61 EUR apmērā un;  - 2017. gada 24. marta Galvojuma līgums starp Latvijas Republiku un Ziemeļu Investīciju Banku attiecībā uz vides investīciju projektu aizdevumiem un galvojumiem par vides investīciju projektu aizdevumiem 4 008 826,10 EUR apmērā.  Detalizēta informācija par Statūtu grozījumiem:  1. Uzlabojumi kapitāla un likviditātes pārvaldībā (6.pants). Statūtos ar grozījumiem tiek iekļauts, ka Banka īsteno uz risku balstītas stratēģiju kapitāla un likviditātes pārvaldībai atbilstoši drošas banku darbības principiem, paredz minimālās kapitāla un likviditātes prasības, kā arī iemaksātā kapitāla pret uzkrāto rezervju rādītāju. Šie noteikumi nodrošina pilnu Bankas risku profila izvērtējumu un aizstāj līdzšinējos noteikumus (8.pants), kas paredzēja, ka Banka var izsniegt aizdevumus un izdot garantijas līdz kopsummai, kas ekvivalenta 250% no pamatkapitāla un uzkrātajām vispārējām rezervēm. Atbilstoši Bankas izvērtējumam, šāds kvantitatīvs rādītājs nebūs pietiekams, lai turpmāk nodrošinātu pienācīgu Bankas kapitāla un likviditātes pārvaldības kontroli.  2. Valstu galvojumu mehānismu pārtraukšana Investīciju projektu aizdevumiem un Vides investīciju projektu aizdevumiem (turpmāk - VPA), kā arī dalībvalstu kapitāla uz pieprasījumu un apmaksātā kapitāla palielināšana (6.pants). Statūtu grozījumi paredz: (i) Bankas IPA un VPA aizdevumu mehānismu pārtraukšanu, atbrīvojot Bankas dalībvalstis no IPA un VPA projektiem saistītiem valstu galvojumiem; (ii) IPA īpašā kredītriska fonda konvertāciju Bankas apmaksātajā kapitālā; (iii) dalībvalstu IPA galvojumu konvertāciju Bankas kapitālā uz pieprasījumu, (iv) IPA un VPA esošo aizdevumu iekļaušanu Bankas parasto aizdevumu uzskaitē. Iepriekš minētā IPA galvojumu konvertācija, palielinot dalībvalstu kapitālu uz pieprasījumu, un IPA īpašā kredītriska fonda līdzekļu konvertācija, palielinot dalībvalstu apmaksāto kapitālu, attiecīgi palielinās Bankas /katras dalībvalsts parakstīto kapitālu.  Līdz ar jauno kapitāla un likviditātes pārvaldības ietvaru tiks nodrošināti nepieciešamie riska pasākumi, kapitāla resursi un pārvaldība, iekļaujot IPA un VPA garantiju ekspozīciju Bankas parasto aizdevumu uzskaitē, tādējādi Banka varēs vēl efektīvāk izmantot resursus. Izmaiņas arī nodrošinās dalībvalstīm lielāku paredzamību attiecībā uz Bankas kapitālu – kapitāls uz pieprasījumu var tikt iesaukts tikai situācijā, ja Banka nespēj pildīt uzņemtās saistības pēc rezervju un iemaksātā kapitāla izlietošanas. Līdzšinējā kārtība paredzēja, ka situācijā, kad individuāls aizņēmējs nespēj pildīt saistības IPA un VPA galvojumu ietvaros, tiktu iesaukti dalībvalstu galvojumi apmērā, ko nenosedz Bankas uzkrātās rezerves.  Līdz ar Statūtu spēkā stāšanos pašreizējais Bankas IPA īpašais kredītriska fonds 427 milj. EUR apmērā un IPA ietvaros izsniegtie valstu galvojumi 1 800 milj. EUR apmērā tiks konvertēti attiecīgi dalībvalstu (a) apmaksātajā kapitālā un (b) kapitālā uz pieprasījumu, savukārt atlikušie VPA galvojumi 266 milj. EUR apmērā tiks atcelti bez konvertācijas uz kapitālu.  Konvertējot IPA īpašo kredītriska fondu un IPA galvojumus, Bankas pamatkapitāls 6 142 milj. EUR palielināsies uz 8 369 milj. EUR. Pašreiz Bankas apmaksātais kapitāls ir 6,8% no pamatkapitāla, sastādot 419 milj. EUR, un tiks palielināts uz 10,1% no parakstītā kapitāla, sastādot 846 milj. EUR (4.pants).  Līdz ar Statūtu grozījumu spēkā stāšanas dienu spēku zaudē 2017. gada 24. marta Galvojuma līgums starp Latvijas Republiku un Ziemeļu Investīciju Banku attiecībā uz investīciju projektu aizdevumiem un galvojumiem par investīciju projektu aizdevumiem un 2017. gada 24. marta Galvojuma līgums starp Latvijas Republiku un Ziemeļu Investīciju Banku attiecībā uz vides investīciju projektu aizdevumiem un galvojumiem par vides investīciju projektu aizdevumiem, pamatojoties uz kuriem Latvijas Republika izsniedza galvojumu IPA un VPA projektiem.  Latvijai, līdzīgi kā pārējām Bankas dalībvalstīm, minētās izmaiņas kapitālā neprasīs maksājumus no valsts budžeta.  Tādējādi līdz ar IPA ietvaros izsniegto valsts galvojumu konvertāciju dalībvalstu kapitālā uz pieprasījumu un IPA īpašā kredītriska fonda līdzekļu novirzīšanu uz dalībvalstu apmaksāto kapitālu,   * Latvijas **parakstītais** kapitāls tiks palielināts par 29 758 069,21 EUR jeb no 82 072 738 EUR uz 111 830 807,21 EUR; * Latvijas **apmaksātais** kapitāls tiks palielināts no Bankas IPA īpašā kredītriska fonda līdzekļiem par 5 705 112,60 EUR jeb no 5 593 669,39 EUR uz 11 298 781,99 EUR (3.pants). * Tiks atceltas Latvijas Republikas saistības pret Banku IPA projektu **galvojumiem** 24 052 956,61 EUR apmērā un vienlaicīgi palielināts Latvijas kapitāls Bankā uz **pieprasījumu** par 24 052 956,61 EUR jeb no 76 479 068,61 EUR uz 100 532 025,22 EUR; * Tiks atceltas Latvijas Republikas saistības pret Banku VPA projektu **galvojumiem** 4 008 826,10 EUR apmērā.   3. Kontroles komiteja (16.pants). Statūtu grozījumi attiecībā uz Kontroles komiteju ir nepieciešami, lai nodrošinātu situācijai un labākai praksei atbilstošāku kapitāla, likviditātes un riska uzraudzību. Finanšu sektora regulējums pēdējo 15 gadu laikā un pēc finanšu krīzes ir kļuvis daudz apjomīgāks un sarežģītāks, tādējādi Bankai ir nepieciešams pielāgoties šīm izmaiņām. Līdz ar to Statūtu grozījumos tiek ietverts, ka Kontroles komiteja uzraudzīs, ka Bankas operācijas tiek veiktas atbilstoši Statūtos noteiktajam un drošas banku darbības principiem, jo īpaši attiecībā uz Bankas misijas un mandātu izpildi atbilstoši Bankas politikai.  Papildu tam grozījumi precizē Kontroles komitejas un tās priekšsēdētāja/-as amata pienākumu sadalījumu, proti, priekšsēdētājs/-a administrēs komitejas pienākumus, Bankas finanšu audita organizēšanu, ko veiks ārējie eksperti, un uzraudzīs Bankas finanšu stāvokli, riska līmeni, kapitāla un likviditātes pozīciju.  Grozījumi paredz palielināt komitejas dalībnieku skaitu no desmit līdz 12 dalībniekiem, divi papildus dalībnieki varēs tikt iecelti atbilstoši esošajai rotācijas kārtībai.  Statūtu grozījumos tiek ietverts, ka Bankas auditu veic ārējie auditori, un tiek paredzēts, ka ārējo auditoru ziņojums, Kontroles komitejas un priekšsēdētāja/-as ziņojums tiek iesniegts Pārvaldnieku padomei. Papildu tam tiek noteikts, ka Kontroles komiteja ziņo Pārvaldnieku padomei par kapitāla un likviditātes pārvaldību.  4. Dalība kapitāla ieguldījumos (8.pants). Statūtu grozījumi paredz iespēju Bankai nākotnē piedalīties kapitāla ieguldījumos. Iespēja veikt ieguldījumus kapitālā ļautu Bankai finansēt projektus un uzņēmumus situācijās, kur tradicionālie aizdevumu instrumenti nav piemērojami.  Statūtu grozījumi nosaka, ka Bankas dalībai kapitālā ir jāizpilda Statūtos noteiktais Bankas mērķis un tās misija un mandāts, kā noteikts Bankas politikas dokumentos. Tāpēc grozījumi paredz, ka ieguldījumi kapitālā nedrīkst pārsniegt 15 % no Bankas apmaksātā kapitāla un uzkrātajām rezervēm. Kapitāla pietiekamības nolūkos, nosakot kapitāla prasības aizdevumiem un galvojumiem, apmaksātā kapitāla un uzkrāto rezervju summa ir jāsamazina par ieguldījumiem kapitālā summu. Lēmumi par Bankas ieguldījumiem kapitālā tiks pieņemti vienbalsīgi un sākotnēji ieguldījumi kapitālā tiks ierobežoti līdz pieciem procentiem no apmaksātā kapitāla un uzkrātajām rezervēm, un Bankai ir jāziņo pārvaldnieku padomei, kad šis piecu procentu slieksnis tiek sasniegts. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija |
| 4. | Cita informācija | Likumprojekts izstrādāts ar mērķi apstiprināt Bankas Statūtu grozījumus, kas paredz Latvijas parakstītā kapitāla palielināšanu un Statūtu modernizēšanu. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums neietekmē sabiedrības mērķgrupu tiesības, pienākumus, finanses vai iespējas. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums neietekmē tautsaimniecību un sabiedrības mērķgrupas. Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekta tiesiskajam regulējumam nav ietekme uz administratīvajām izmaksām. |
| 4. | Atbilstības izmaksu monetārs novērtējums | Projekta tiesiskajam regulējumam nav ietekme uz atbilstības izmaksām. |
| 5. | Cita informācija | Likumprojekts izstrādāts ar mērķi apstiprināt Bankas Statūtu grozījumus, kas paredz Latvijas Republikas parakstītā kapitāla palielināšanu un Statūtu modernizēšanu. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | 2004. gada 4. novembra Likums “Par Līgumu starp Dāniju, Igauniju, Somiju, Islandi, Latviju, Lietuvu, Norvēģiju un Zviedriju par Ziemeļu Investīciju banku”  Līgums starp Dāniju, Igauniju, Somiju, Islandi, Latviju, Lietuvu, Norvēģiju un Zviedriju par Ziemeļu Investīciju banku. |
| 2. | Atbildīgā institūcija | Finanšu ministrija. |
| 3. | Cita informācija | Likumprojekts izstrādāts ar mērķi apstiprināt Bankas Statūtu grozījumus, kas paredz Latvijas Republikas parakstītā kapitāla palielināšanu un Statūtu modernizēšanu.  Līdz ar Statūtu grozījumu spēkā stāšanās dienu spēku zaudē :  1) 2017. gada 24. marta Galvojuma līgums starp Latvijas Republiku un Ziemeļu Investīciju Banku attiecībā uz investīciju projektu aizdevumiem un galvojumiem par investīciju projektu aizdevumiem un;  2) 2017. gada 24. marta Galvojuma līgums starp Latvijas Republiku un Ziemeļu Investīciju Banku attiecībā uz vides investīciju projektu aizdevumiem un galvojumiem par vides investīciju projektu aizdevumiem. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Projekta tiesiskais regulējums šo jomu neskar. |
| 2. | Citas starptautiskās saistības | 2019. gada 24. maija Ziemeļu Investīciju bankas Pārvaldnieku padomes lēmums Nr.46.  Līgums starp Dāniju, Igauniju, Somiju, Islandi, Latviju, Lietuvu, Norvēģiju un Zviedriju par Ziemeļu Investīciju banku.  Ziemeļu Investīciju bankas statūti. |
| 3. | Cita informācija | Nav |

|  |  |  |
| --- | --- | --- |
| **1. tabula Tiesību akta projekta atbilstība ES tiesību aktiem** | | |
| Projekts šo jomu neskar. | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | 2019. gada 24. maija Ziemeļu Investīciju bankas Pārvaldnieku padomes lēmums Nr.46 (turpmāk – Lēmums Nr.46). | |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā |
| Bankas Pārvaldnieku Lēmuma Nr.46 3.punkts, ar kuru apstiprināti grozījumi Bankas Statūtos. | Ar Likumprojektu tiek apstiprināti grozījumi Bankas Statūtos, kas paredz Latvijas Republikas parakstītā kapitāla palielināšanu un Statūtu modernizēšanu. |  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekta tiesiskais regulējums nav pretrunā ar jau esošajām Latvijas Republikas starptautiskajām saistībām. | |
| Cita informācija | Nav | |

|  |  |  |
| --- | --- | --- |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | 2004.gada 11.februārī Helsinkos parakstītais Līgums starp Dāniju, Igauniju, Somiju, Islandi, Latviju, Lietuvu, Norvēģiju un Zviedriju par Ziemeļu Investīciju banku | |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā |
| Līguma [2. pants](https://likumi.lv/ta/id/96962#p2) nosaka, kaBanka veic savu darbību saskaņā ar saviem Statūtiem, kas ir šī Līguma pielikums. Šos Statūtus var grozīt ar Pārvaldnieku padomes lēmumu pēc Bankas Direktoru valdes priekšlikuma vai atzinuma, izņemot noteikumus par Pārvaldnieku valdes sastāvu un pilnvarām. | Ar Likumprojektu tiek apstiprināta dalībvalstu Vienošanās par izmaiņām Bankas Statūtu 14.pantā, kur noteiktas Bankas Pārvaldnieku valdes pilnvaras. |  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekta tiesiskais regulējums nav pretrunā ar jau esošajām Latvijas Republikas starptautiskajām saistībām. | |
| Cita informācija | Nav | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Likums tiks publicēts Latvijas Republikas oficiālajā izdevumā “Latvijas Vēstnesis” un normatīvo aktu bāzē likumi.lv.  Informācija par Bankas Pārvaldnieku padomes 2019.gada 24.maija lēmumu grozīt Bankas Statūtus 2019.gada 27.maijā publicēta Bankas interneta vietnē [www.nib.int](http://www.nib.int). |
| 2. | Sabiedrības līdzdalība projekta izstrādē | Nav attiecināms. |
| 3. | Sabiedrības līdzdalības rezultāti | Nav attiecināms. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas vai institucionālo struktūru.  Netiek paredzēta aunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

Finanšu ministrs J.Reirs

Stūrmanis 67083909

Dainis.Sturmanis@fm.gov.lv